Komisjoni direktiiv 98/12/EÜ, 27. jaanuar 1998, millega kohandatakse nõukogu direktiivi 71/320/EMÜ (teatavate kategooriate mootorsõidukite ja nende haagiste piduriseadmeid käsitlevate liikmesriikide õigusaktide ühtlustamise kohta) tehnika arengugaEMPs kohaldatav tekst



Euroopa Liidu Teataja L 081 , 18/03/1998 Lk 0001 - 0146

CS.ES Peatükk 13 Köide 020 Lk 124 - 269

ET.ES Peatükk 13 Köide 020 Lk 124 - 269

HU.ES Peatükk 13 Köide 020 Lk 124 - 269

LT.ES Peatükk 13 Köide 020 Lk 124 - 269

LV.ES Peatükk 13 Köide 020 Lk 124 - 269

MT.ES Peatükk 13 Köide 020 Lk 124 - 269

PL.ES Peatükk 13 Köide 020 Lk 124 - 269

SK.ES Peatükk 13 Köide 020 Lk 124 - 269

SL.ES Peatükk 13 Köide 020 Lk 124 - 269



Komisjoni direktiiv 98/12/EÜ, 27. jaanuar 1998, millega kohandatakse nõukogu direktiivi 71/320/EMÜ (teatavate kategooriate mootorsõidukite ja nende haagiste piduriseadmeid käsitlevate liikmesriikide õigusaktide ühtlustamise kohta) tehnika arenguga (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 6. veebruari 1970. aasta direktiivi 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta, [1] viimati muudetud Euroopa Parlamendi ja nõukogu direktiiviga 92/27/EÜ, [2] eriti selle artikli 13 lõiget 2, võttes arvesse nõukogu 26. juuli 1971. aasta direktiivi 71/320/EMÜ teatava kategooria mootorsõidukite ja nende haagiste piduriseadmeid käsitlevate liikmesriikide õigusaktide ühtlustamise kohta, [3] viimati muudetud komisjoni direktiiviga 91/422/EMÜ, [4] eriti selle artiklit 5, ning arvestades, et direktiiv 71/320/EMÜ on üks mitmest üksikdirektiivist EÜ tüübikinnitusmenetluse kohta, mis kehtestati direktiiviga 70/156/EMÜ; sellest tulenevalt kohaldatakse käesoleva direktiivi suhtes direktiivi 70/156/EMÜ sätteid, mis käsitlevad sõidukisüsteeme, osasid ja eraldi seadmestikke; eelkõige direktiivi 70/156/EMÜ artikli 3 lõikes 4 ja artikli 4 lõikes 3 nõutakse, et igale üksikdirektiivile oleks lisatud teatis, mis sisaldab selle direktiivi I lisa asjakohaseid nimetusi, ning VI lisal põhinev tüübikinnitustunnistus tüübikinnituse elektrooniliseks salvestamiseks; turvalisus- ja töökindlusnormidest kinnipidamise tagamiseks on nüüd asendushõõrdkatete varuosadena müügiga seoses tekkinud vajadus müügilolevate asendushõõrdkatete kvaliteedi ja tõhususe reguleerimise järele käesoleva direktiiviga; soovitatav on tunnistada rahvusvaheliste eeskirjade, eelkõige Ühinenud Rahvaste Organisatsiooni Euroopa Majanduskomisjoni eeskirjade ja üksikdirektiivide võrdväärsust; sellest tulenevalt peetakse vajalikuks viia direktiivi 71/320/EMÜ sätted vastavusse ÜRO Euroopa Majanduskomisjoni eeskirjaga nr 13, milles käsitletakse pidurisüsteeme, ning eeskirjaga nr 90, milles käsitletakse asendushõõrdkatte komplekte; algdirektiivis 71/320/EMÜ tehtud arvukate üksteisele järgnevate muudatuste tõttu on nüüd asjakohane koondada kõik need muudatused ühtseks konsolideeritud direktiiviks; käesoleva direktiiviga ettenähtud meetmed on kooskõlas direktiiviga 70/156/EMÜ asutatud tehnika arengule kohandamise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 1. Käesolevaga muudetakse direktiivi 71/320/EMÜ artikleid järgmiselt: - artikli 1 lõige 1 sõnastatakse järgmiselt: "1. Käesoleva direktiivi kohaldamisel tähendab "sõiduk", kõiki direktiivi 70/156/EMÜ artiklis 2 määratletud sõidukeid. Sõidukikategooriad on määratletud direktiivi 70/156/EMÜ IIA lisas.", punktid a, b ja c jäetakse välja, lõiked 3 ja 5 jäetakse välja ning lõige 4 loetakse lõikeks 3, - artiklis 2 asendatakse sõnad "I–VIII lisa ja XI–XII lisa" sõnadega "asjakohased lisad", - artiklis 2a asendatakse sõnad "I–VIII lisa" sõnadega "asjakohased lisad", - artiklis 5 asendatakse sõnad "nõukogu 6. veebruari 1970. aasta direktiiv" sõnadega "nõukogu direktiiv 70/156/EMÜ". 2. Direktiivi 71/320/EMÜ lisad asendatakse käesoleva direktiivi lisade loetelu ja lisadega. Artikkel 2 1. Alates 1. jaanuarist 1999 ei tohi liikmesriigid sõiduki pidurisüsteemiga seotud põhjustel: - keelduda mis tahes sõidukitüübile EÜ või siseriikliku tüübikinnituse andmisest, - keelata sõiduki registreerimist, müüki või kasutuselevõtmist, - keelata asendushõõrdkatete müüki või kasutuselevõtmist, kui sõidukid või asendushõõrdkatted vastavad käesoleva direktiiviga muudetud direktiivi 71/320/EMÜ nõuetele. 2. Alates 1. oktoobrist 1999 liikmesriigid: - ei anna EÜ tüübikinnitust ja - võivad keelduda siseriikliku tüübikinnituse andmisest mis tahes uuele sõidukitüübile sõiduki pidurisüsteemiga seotud põhjustel või mis tahes uutele hõõrdkattetüüpidele, kui käesoleva direktiiviga muudetud direktiivi 71/320/EMÜ nõuded ei ole täidetud. 3. Alates 1. märtsist 2001 liikmesriigid: - käsitlevad uute sõidukitega kaasasolevaid, vastavalt direktiivi 70/156/EMÜ sätetele koostatud vastavustunnistusi kehtetuna selle direktiivi artikli 7 lõike 1 kohaldamisel ja - võivad keelduda uute sõidukite registreerimisest, müügist või kasutuselevõtmisest pidurisüsteemidega seotud põhjustel, kui käesoleva direktiiviga muudetud direktiivi 71/320/EMÜ nõuded ei ole täidetud. 4. Alates 31. märtsist 2001 rakendatakse käesoleva direktiiviga muudetud direktiivi 71/320/EMÜ asendushõõrdkatete kui eraldi seadmestikega seotud nõudeid direktiivi 70/156/EMÜ artikli 7 lõike 2 kohaldamisel. 5. Olenemata lõigetest 2 ja 4 lubavad liikmesriigid varuosadena müüa ja kasutusele võtta asendushõõrdkatteid, mis on ette nähtud kasutamiseks nende sõidukitüüpide puhul, mis on saanud tüübikinnituse enne käesoleva direktiivi jõustumist ning tingimusel, et kõnealused asendushõõrdkatted ei ole vastuolus kõnealuste sõidukite kasutuselevõtmise ajal kehtinud direktiivi 71/320/EMÜ eelmise versiooni sätetega. Ühelgi juhul ei tohi kõnealused hõõrdkatted sisaldada asbesti. 6. Liikmesriigid keelavad alates 1. oktoobrist 1999 asbesti sisaldavate hõõrdkatetega varustatud sõidukite kasutuselevõtmise. Asbestisisalduseta hõõrdkatetega varustatud sõidukitele direktiivi 91/422/EMÜ kohaselt antud kinnitused kehtivad siiski kuni 31. märtsini 2001. Artikkel 3 1. Liikmesriigid jõustavad käesoleva direktiivi järgimiseks vajalikud õigus- ja haldusnormid enne 1. jaanuari 1999 ning teatavad sellest viivitamata komisjonile. 2. Kui liikmesriigid kõnealused normid vastu võtavad, lisavad nad nende normide ametliku avaldamise korral nendesse normidesse või nende juurde viite käesolevale direktiivile. Viitamise viisi näevad ette liikmesriigid. 3. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike õigusnormide teksti. Artikkel 4 Käesolev direktiiv jõustub 20. päeval pärast selle avaldamist Euroopa Ühenduste Teatajas. Artikkel 5 Käesolev direktiiv on adresseeritud liikmesriikidele. Brüssel, 27. jaanuar 1998 Komisjoni nimel komisjoni liige Martin Bangemann [1] EÜT L 42, 23.2.1970, lk 1. [2] EÜT L 233, 25.8.1997, lk 1. [3] EÜT L 202, 6.9.1971, lk 37. [4] EÜT L 233, 22.8.1991, lk 21. -------------------------------------------------- LISADE LOETELU | | lehekülg | I lisa | Mõisted, konstruktsiooni- ja paigaldusnõuded, EÜ tüübikinnituse taotlemine, EÜ tüübikinnituse andmine, tüübi ja tüübikinnituse muudatused, toodangu vastavus … | 129 | II lisa | Pidurduskatsed ja pidurisüsteemide tõhusus … | 140 | Liide: | Pidurdusjõu jagunemine sõiduki telgede vahel | | | III lisa | Suruõhkpidurisüsteemidega sõidukite reaktsiooniaja mõõtmise meetod … | 164 | Liide: | Simulaatori näidis | | | IV lisa | Energiamahutid ja energiaallikad … | 168 | A: Suruõhkpidurisüsteemid | | B: Vaakumpidurdussüsteemid | | C: Talletatud energiaga hüdropidurisüsteemid | | V lisa | Vedruakud … | 174 | VI lisa | Seisupidurdus pidurisilindrite mehaanilise lukustumise abil (lukustusseadmed) … | 176 | VII lisa | Juhud, mil ei nõuta kinnitamiseks esitatud sõiduki I ja/või II või IIa või III tüübi katsetust … | 177 | 1. liide: | Haagisepidurite I ja III tüübi katsetuse alternatiivmeetodid | 2. liide: | Nullteljekatse katseprotokolli näidis | | | VIII lisa | Pealejooksupidurdussüsteemidega sõidukite katsetamistingimused … | 187 | 1. liide: | Selgitavad joonised | 2. liide: | Kontrollseadise katseprotokoll | 3. liide: | Piduri katseprotokoll | 4. liide: | Kontrollseadise, jõuülekande ja pidurite vastavuskatse protokoll | | | IX lisa | Tüübikinnitusdokumendid … | 205 | 1. liide: | Tüübikinnitustõend | 2. liide: | Katseprotokoll | 3. liide: | Sõiduki XV lisa kohaseks kinnitamiseks vajalikud andmed | | | X lisa | Mitteblokeeruvate pidurisüsteemidega (ABS) sõidukite katsetamistingimused … | 213 | 1. liide: | Tähised ja mõisted | 2. liide: | Haardumisvõime | 3. liide: | Pidurdustõhusus erineva haardumisega pindadel | 4. liide: | Minimaalse haardumisega pinna valimine | | | XI lisa | Elektriliste pidurisüsteemidega haagiste katsetamistingimused … | 230 | Liide: | Vastavusskeem | | | XII lisa | Piduri hõõrdkatete inertsdünamomeeterkatse meetod … | 233 | XIII lisa | Ajutiseks kasutamiseks mõeldud varuratastega/-rehvidega sõidukite pidurdus- ja kõrvalekaldekatse … | 236 | XIV lisa | Haagise mitteblokeeruva pidurisüsteemiga (ABS) katsetamise alternatiivmeetod … | 237 | 1. liide: | Haagise mitteblokeeruva pidurisüsteemi tüübikinnitustunnistus | 2. liide: | Tähised ja mõisted | | | XV lisa | Asendushõõrdkatte komplektide tüübikinnitus eraldi seadmestikuna … | 246 | 1. liide: | Tüübikinnitusmärgi ja -andmete järjestus | 2. liide: | M1-, M2- ja N1-kategooria sõidukite asendushõõrdkatte komplektidega seotud nõuded | 3. liide: | O1- ja O2-kategooria sõidukite asendushõõrdkatte komplektidega seotud nõuded | 4. liide: | Hõõrdumiskäitumise määramine katsemehhanismi abil | | | XVI lisa | EÜ tüübikinnitustunnistus (eraldi seadmestikud) … | 260 | XVII lisa | Teatis asendushõõrdkatte komplektide kohta … | 262 | XVIII lisa | Teatis mootorsõidukite kohta … | 263 | XIX lisa | Teatis haagiste kohta … | 267 | --------------------------------------------------